정조 19년
乙卯六月十八日辰時上詣延禧堂慈宮周甲誕辰進饌入侍時行都承旨黃昇源行左承旨林濟遠行右承旨趙鎭寬左副承旨韓晩裕右副承旨李勉兢同副承旨兪漢寧記事官趙台榮假注書洪奭周記注官金良倜記事官吳泰曾原任直提學鄭大容檢校直閣金勉柱南公轍檢校待敎徐有榘進饌堂上判中樞府事李命植判敦寧府事徐有隣行司直沈頤之行禮曹判書閔鍾顯京畿監司徐有防戶曹判書李時秀工曹判書李家煥華城留守趙心泰行副司直徐龍輔行大司成李晩秀行副司直徐有大敦寧都正尹行恁都廳直閣李始源繕工副正洪大榮郞廳副司果洪守榮副司果金近淳江西縣令金龍淳盈德縣監李潞秀星州牧使具膺以次侍立上具翼善冠衮龍袍御迎春軒上曰承史止於延禧堂門外右承旨趙鎭寬及假注書洪奭周旣是外賓竝隨入進饌堂郞依進宴堂郞例先詣內庭補階簾外整飭諸事可也又敎曰外賓應參人員先詣內庭而慈宮同姓諸賓在東成班異姓在西成班可也上仍詣延禧堂敎進饌諸堂曰臨時則難於排床饌案先爲入排於堂內壽酒亭儀仗鋪陳諸具亦爲整齊以待可也仍命進饌堂郞各擧案卓以進上一一親審仍詣明政殿親進致詞箋文表裏見上訖還詣延禧堂行進饌禮前一日尙寢帥其屬設慈宮邸下座於內殿北壁南向印案於座東香案二於殿外左右設殿下座於慈宮邸下座東西向王妃座於慈宮邸下座西東向設小次於東西階上內外命婦侍位於慈宮邸下座南近西俱北向又設儀賓戚臣侍位於前楹簾外左右北上相向是日女執事陳儀仗於殿庭及階上東西如常尙寢設殿下拜位於殿之東庭階上近東北向王妃拜位於殿之西庭階上近西北向西庭在內東庭在外又設儀賓戚臣拜位於殿下版位之後實職在東軍銜及儒生在西又設內外命婦拜位於王妃版位之後內命婦在東外命婦在西又設內外命婦及儀賓戚臣外位於東西庭中司贊典賓位於簾內典言典贊在南差退贊唱女執事位於殿外東階近西北向尙食設壽酒亭二於堂內東西又設酒亭二於楹外設內外命婦及儀賓戚臣酒卓於階上東西女官女執事俱詣內殿門外俟候內外命婦各具禮服集到廂外前二刻典賓引命婦及內賓前主簿金在昌妻令人李氏敦寧主簿金在三妻恭人李氏前主簿閔致成妻令人鄭氏敦寧奉事洪赫妻恭人鄭氏敦寧直長鄭漪妻恭人金氏行副司直金頤柱妻貞夫人尹氏故府尹朴相喆妻貞夫人金氏行副司直洪龍漢妻貞夫人宋氏故參判洪樂仁妻貞夫人閔氏同敦寧洪樂信妻貞夫人李氏同敦寧洪樂任妻貞夫人鄭氏壯勇營從事官洪守榮妻淑人徐氏前縣令洪就榮妻令人宋氏前別提洪後榮妻令人宋氏幼學洪載周妻孺人申氏淸道郡守趙鎭奎妻淑人洪氏行副司直洪義榮妻貞夫人沈氏幼學洪世榮妻孺人金氏判敦寧徐有隣妻貞敬夫人宋氏入就外位女執事引儀賓戚臣同敦寧洪駿漢洪龍漢洪樂信洪樂任敦寧都正洪樂倫幼學洪樂受洪樂宣洪樂寬洪樂有壯勇營從事官洪守榮前縣令洪就榮前別提洪後榮幼學洪緖榮洪徹榮洪緯榮洪紀榮洪載周陽德縣監洪樂佐知彀官洪樂佑業儒洪樂侗洪樂偁領議政洪樂性行副司直洪義榮繕工副正洪大榮幼學洪世榮假注書洪奭周幼學洪善浩行司直洪良浩行副司直洪明浩令洪樂正幼學洪樂敬洪樂興宜寧縣監洪樂綏假監役洪樂眞幼學洪樂范洪樂健洪樂秀洪樂獻進士洪樂膺戶曹參議洪樂恒幼學洪樂濂洪樂衍副司正洪樂浚前校理洪樂游幼學洪樂鎭洪必榮洪學榮洪晉榮洪普榮洪在榮洪有榮洪遇榮洪運榮洪蓍榮洪耆榮洪祖榮洪錫榮前府使洪喜榮副司正洪命周行司直洪秀輔行副司直洪仁浩洪義浩召村察訪洪鐸輔業儒洪樂汶童蒙洪魯大洪寶大洪佑大洪肯大洪世周洪長源洪深源洪聖源洪快人洪吉周洪耆周光恩副尉金箕性前判書金頤柱右承旨趙鎭寬參判金魯永兵使吳載熙幼學李宜重李致重進士李道永江西縣令金龍淳敎官金明淳安峽縣監元在明令金魯敬金相夔主簿沈公權參奉朴齊一前主簿金在昌敦寧直長金在三鄭漪前主簿閔致成奉事洪赫幼學金觀喜監役朴絅壽副司正徐俊輔校理李羲甲進士李羲斗幼學李羲平李羲準李羲升李羲肇李英麟李義獻令李義敎幼學李義說李輪祥金相任宋一啓前察訪任薳引儀任䔎業儒李好永幼學金錫喜宋致來兪杞柱李鍾翼尹鍾大李憲琦朴弘壽趙學謙趙學廉趙基恒趙基復趙萬永趙原永趙寅永韓元履洪起燮李憲一李憲圭李憲五朴齊七童蒙沈墨石金曾極金錫簪金無等兪獅兪鹿入就外位朝官服黑團領儒生服靑衿前一刻尙儀詣中宮殿閤外跪啓請中嚴少頃又啓外辦王妃具翟衣加首飾尙宮前導而出入小次尙傳詣大殿閤外跪啓請中嚴少頃又啓外辦殿下出女執事前導入小次尙宮跪贊請內嚴少頃又白外備慈宮邸下具翟衣加首飾尙宮前導出陞座時至女執事引儀賓戚臣入就拜位典賓引內外命婦入就拜位尙衣跪啓請出次王妃出次尙宮導王妃詣拜位北向立女執事跪啓請出次殿下出次女執事導殿下詣拜位北向立女執事司贊贊唱殿下再拜跪王妃再拜跪內外命婦及儀賓戚臣同尙食進揮巾次進饌案訖女執事及典贊贊唱殿下王妃俯伏興乎身內外命婦儀賓戚臣同女執事二人分東西北向立唱御製老萊衣章章曰我有老萊衣萬年慶韶光宮鷄人報曉籌上堂偕元良商是日回瑞甲滿國齊祝岡角調味瓊液瀜佐肴蟠桃圓徵一酌一酌復一酌復一酌萬年三萬年羽唱訖女執事導殿下至楹外女官承引詣殿東壽酒亭北向立尙食酌壽酒第一爵跪進于殿下前殿下受爵詣慈宮邸下座前典贊唱殿下跪王妃離位跪內外命婦及儀賓戚臣同殿下以爵授尙食尙食傳捧置于座前典贊唱殿下王妃俯伏興平身內外命婦及儀賓戚臣同尙宮導殿下出至楹外女執事導殿下詣拜位北向立女執事唱殿下王妃跪內外命婦儀賓戚臣同女執事進當座前北向跪代致詞曰國王某恭遇乾隆六十年六月十八日孝康慈禧貞宣徽穆惠嬪邸下華宮餘祝花甲深尊歡承壽母功隆貽孫同我嘉賓拜獻千千謹上千千歲壽讀訖女執事唱殿下王妣俯伏興平身內外命婦及儀賓戚臣同女執事導殿下出至楹外女官承引就慈宮邸下座前典贊唱殿下王妃跪內外命婦及儀賓戚臣同尙儀進當座前跪白宣旨俯伏興退西向跪宣旨曰與殿下同慶慈宮邸下擧爵尙食進受虛爵復於酒亭典贊唱殿下王妣俯伏興平身內外命婦及儀賓戚臣同女官導殿下出至楹外女執事導殿下還復位尙宮導王妃詣殿西壽酒亭北向立尙食酌壽酒第二爵跪進于王妃前王妃受爵詣慈宮邸下座前典贊唱王妃跪殿下及內外命婦儀賓戚臣同簾內及內西庭行禮時簾外女執事亦爲傳唱外東庭一時行禮王妃以爵授尙食尙食傳捧置于座前典贊唱王妃俯伏興平身殿下及內外命婦儀賓戚臣同尙宮導王妃就拜位典贊唱王妃跪殿下及內外命婦儀賓戚臣同典言進當座前北向跪代致詞謹上千千歲壽訖典贊唱王妃俯伏興平身殿下及內外命婦儀賓戚臣同尙宮導王妃詣慈宮邸下座前典贊唱王妃跪殿下及內外命婦儀賓戚臣同尙儀進當座前跪白宣旨退西向跪宣旨曰與王妃同慶慈宮邸下擧爵尙食進受虛爵復於酒亭典贊唱王妃俯伏興平身殿下及內外命婦儀賓戚臣同尙宮導王妃還復位女執事導殿下至楹外女官承引就簾內西向位坐尙宮導王妃就簾內東向位坐尙食分詣殿下王妃前進揮巾進饌案進酒杯女官引命婦班首詣壽酒亭東北向立尙食酌壽酒第三爵授命婦班首命婦班首受爵詣慈宮邸下座前跪以爵授尙食尙食傳捧置于座前凡進爵殿下王妃及內外命婦儀賓戚臣離位鞠躬進訖還復位命婦班首俯伏興出就拜位跪典言進當座前跪代致詞謹上千千歲壽訖俯伏興降復位尙儀進當座前跪白宣旨俯伏興出臨階西向立宣旨曰敬擧命婦之觴慈宮邸下擧觴尙食進受虛爵復於酒亭典贊唱命婦班首俯伏興平身典賓引內外命婦各就坐女執事引儀賓戚臣班首詣壽酒亭東北向立女執事止於楹外女宮酌壽酒第四爵授儀賓戚臣班首儀賓戚臣班首受爵詣慈宮邸下座前跪以爵授女官女官傳捧置于座前儀賓戚臣班首俯伏興出就拜位跪代致詞女執事進當座前北向跪代致詞謹上千千歲壽訖尙儀進當座前跪白宣旨女執事臨階西向立宣旨曰敬擧卿等之觴慈宮邸下擧爵尙食進受虛爵復於酒亭女執事唱儀賓戚臣班首俯伏興平身女執事引儀賓戚臣就坐女官各進內外命婦饌卓女執事各供儀賓戚臣饌卓行酒自第五爵以下命婦及儀賓戚臣中稟承慈旨以次進爵如儀酒旣遍女執事二人分立於階上東西唱御製萬年章章曰三萬年又億萬年年年此日長此筵宮一願宗國如磐石再願子孫如軒文商情話仍燕喜衆賓來如雲角灔灔太和釀秩秩無聲樂徵慈德享天心子孫受多福羽唱訖尙食分詣慈宮邸下殿下王妃前撤案典膳撤內外命婦女執事撤儀賓戚臣卓典贊唱可起典賓引內外命婦降就拜位女官女執事唱殿下王妃鞠躬再拜興平身內外命婦及儀賓戚臣同尙儀進當座前跪白禮畢典樂唱禮畢慈宮邸下降座還內女執事導殿下出尙宮導王妃出女官女執事引內外命婦儀賓戚臣出出儀註每進爵進饌皆用樂鄕唐交奏上進爵行禮時元子宮進詣簾內進爵隨詣拜位再拜拜位在版位之後稍南拜跪呼嵩儼然中節上曰是日是慶卽千載難逢之盛會也惟予飾喜稱慶之心賀儀宴禮何所不擧而慈心謙抑順志爲大故不敢爲張大之擧而邀我賓戚略設杯酌以爲共伸祝華之誠卿等須各醉飽以賁予今日之慶可也樂性等曰今此慶禮實曠前古擧國臣民莫不歡欣頌禱而臣等適廁賓屬獲參內庭之盛宴區區忭祝之忱尤如何哉賀宴之未得竝擧下情雖甚缺然而謙抑之慈心承順之聖孝實不勝欽仰贊歎之至伏況元子宮睿度天成尺衣儼若行禮之際動容周旋自然中矩此尤宗社無疆之慶也上命鎭寬書傳敎曰養以物不及養以志匹庶事親猶且云然況位千乘而臨八域者乎予於今日賀不敢如儀宴不得呈豐而永晷情話不出於內外賓戚者體慈意也以予今日之心不施於慈宮尊屬同氣則是豈物之養多於志之養之本意哉故判書趙曮夫人洪氏故參判洪樂仁夫人閔氏今該曹衣資食物輸送行副司直洪駿漢子幼學樂宣洪龍漢子幼學樂受監役加設單付同敦寧洪樂信洪樂任都摠管除授使之先謝恩後參班上曰新除都摠管令戶曹覓給金帶監役亦令具冠服竝於閤外肅拜仍復登筵可也上曰今日宣饌稀有之慶也與宴諸賓不醉無歸而各裏餘饌歸遺家人可也上曰諸賓中未曾進見於慈宮之人皆詣簾外各奏職姓名可也秀輔等以次進奏職姓名上敎善浩曰爾是慈宮七寸親而年過六十未霑一命云初仕調用事分付銓曹爾其知之敎弘壽曰爾之曾祖故重臣乃是昔乙卯生而爾之生日聞在今日事亦不偶初仕調用事亦令分付銓曹矣上曰慈宮同姓至親及異姓近寸人以次進見於簾內可也仍命宣饌於文武蔭參班諸臣東班參班者左議政兪彦鎬右議政蔡濟恭領敦寧府事金履素左參贊趙瑍右參贊李聖圭吏曹判書尹蓍東兵曹判書沈煥之刑曹判書李得臣漢城判尹李在學吏曹參判黃昇源戶曹參判曺允亨禮曹參判申光復兵曹日參判宋鍈刑曹參判徐有臣工曹參判李奭祚左尹洪仁浩右尹權裕同敦寧權之彦吏曹參議朴宗甲戶曹參議洪樂恒禮曹參議韓用龜兵曹參議閔昌爀參知崔守魯刑曹參議金載翼工曹參議黃樟昌城尉黃仁點靑城尉沈能健綾城尉具敏和光恩副尉金箕性大司憲尹師國執義李遇濟掌令趙彦哲持平洪時溥尹之鉉大司諫朴宗來獻納韓致應正言李重蓮知敦寧金持默敦寧都正安錫任安春君鶴林君焴安昌君燝西淸君煋西春君爗廣陵君烻綾恩君具允明鰲恩君李敬一錦恩君朴宗珪完川君李明奎東恩君申大觀應敎尹光普校理崔獻重韓用鐸副校理金羲淳修撰洪秀晩張至顯副修撰申大尹趙德潤吏曹正郞李運行崔履亨佐郞尹在陽姜世鷹禮曹正郞鄭重祿朴聞遠佐郞金裕己朴鼎元方易兵曹正郞鄭成閔師宣李翊模佐郞沈達漢李敬心沈鎜趙萬元戶曹正郞尹光心金履鎬佐郞申偗宋倫載李象鼎刑曹正郞金絅采韓弘裕黃俊彦佐郞尹最遠權大應工曹正郞徐潞修李根佐郞李承默南溟學忠勳都事李義述漢城判官盧主簿韓百源鄭致愚北部令徐謙淳都事尹載僖尙瑞直長柳肅之副直長閔致謙義盈主簿張僴奉事孟賢大宗簿正魚錫齡主簿朴命球直長尹秤奉常寺正柳師模僉正崔鳳諧判官李元八主簿張相吾主簿蔡一祥直長洪宅夏奉事李以澹掌苑別提朴顯範別提鄭宗柱奉事李彭老中部令尹可基都事洪秉容典牲直長尹光浚副奉事金順行敦寧判官徐日輔東氷庫別檢李在翼長興奉事崔奎晶內贍直長孔允東奉事兪漢寬司䆃奉事李英紹南部令李義敎都事金鋼水禧殿參奉尹覺基軍資正吳泰彦主簿朴宗海直長韓昇裕奉事李尙弼廣興守曺命峻主簿金箕憲主簿朴彬源奉事李鎭熙司饔主簿李箕元李藎模李顯祿直長沈師民鄭冕綏奉事尹鎰鄭時儉李春英造紙別提李元膺金載夏禮賓主簿尹鉉東直長尹淑基參奉黃井彦高萬說社稷令柳相文黃道源軍器正元啓弘僉正李邦億宋堯熙判官朴宗鎬張鎔金兌琦直長李得仁副奉事裵贊游參奉金應彪承文判校吳錫齡檢校朴能源博士洪宅夏李𡎘正字李志容權知副正字申星模尹永儀權侙南惠寬洪時濟韓永建洪樂安李聖淵洪百震金秉淵李是鍊韓耆裕李允謙韓致重朴宗京金銓任俊常李游夏李泳夏尹亨烈任百禧鄭淳民趙象基柳聖儀宋應圭申在祿東部令李得養都事金仁柱濟用主簿吳在臣奉事沈廷秀副奉事安命遠尙衣僉正李命暹主簿李長演直長韓允鎭平市令安弘迪直長朴正圭靖陵直長尹應鉉司僕寺僉正沈原之判官韓大裕主簿魚在沼西部都事李湐成均館司成曺允遂司藝鄭必忠白師坤直講尹益烈李燾安任權金龍見典籍鄭履綏朱重翁文燦奎尹昌离李錫垕承慶恒李宗直孔胤恒李錫心金履權鄭重祿金璞崔之聖博士柳楨金和變洪宅柱學正鄭宗顯學錄康就昇柳沁煥劉熺學諭許鐫瓦署別提秦潚金兌煌通禮院贊儀南公著引儀崔慶鎭任成殷柱嚴思勉兼引儀許㬘張思恭韓範敏吳俊常崔日運南會英假引儀金樂敏李永薰趙德敷鄭煥恭金信行典獄署參奉李應鼎李善明宗廟署令鄭昌期直長李祉亨副奉事金魯正典設司別提李繼祜金寬別檢南正和校書館判校睦祖永校理金洪運義禁府都事李周斌李元臣南陽履申翼顯趙學敏鄭持容蘇洙中金圭容司宰監主簿成國民直長李顯正奉事朴宗龜北部令徐謙淳西氷庫別提王道恒別檢李豐林內資寺直長李宗恢奉事愼師浚司圃署別提尹在益李萬羽直長李喆祚景慕宮令李潢金在明掌樂院僉正鄭謙煥主簿金世根許默繕工監主簿尹之衡監役尹心約徐有昌金熙澤奉事李命存尹熤假監役洪樂眞李義祿權中執司憲府監察朴宗羽趙時衡安必濟林淵浩南達孫韓錫仁李仁榮廉隅人具興遠活人別提李寬福朴齊坤觀象監正池日賓李廷馥典醫監正鄭敬存敎授朴烇直長崔光鐸參奉張鍰司譯院正李景弼主簿鄭仁檢敎授玄啓禎崔致健奉事金壽輝參奉韓相瑀訓導韓廷益惠民署主簿李晉謙敎授金應九參奉李桓籌學校授李思說訓導崔必厚寫字官前僉使安福臣前僉使李命藝內司典需金泰煒典會金必彦典穀柳仁榮西班領府事金憙判府事李秉模行司直李敏輔金持默鄭好仁知事邊得讓韓光綮李祖源尹謐行副司直徐浩修具庠具㢞金尙集李致中權金頤柱都摠管鄭存中知訓鍊李敬懋行副司直李邦一行司直趙圭鎭兼都正李明運都摠管崔東岳同知臣呂善亨盧允中李邦榮兪彦脩金翊休李鎭翼蔡廷夏金履翼姜游鄭煥獻李義弼蔡弘履李普溫閔台爀李鼎運李祖承李益運金履禧林道浩趙武範柳匡國尹在明韓光近李太亨鄭東愼摠管鄭益祚洪聖淵白師謹姜彝正權恢開城留守李冕膺副司直徐有大李漢豐行副司直柳鎭垣申大謙任嵂訓鍊都正柳孝源行副司直李儒敬李仁康尹得逵元厚鎭吳載徽吳載熙具世勣申㬚田文顯鄭寬采崔朝岳李性默彦春君金獜瑞行副司直尹弼秉李東馨吳載紹李枰兪漢謨韓宗纘尹行元尹東晩李喆謨李昌會李思祚李昌漢李之英李義綱徐瀅修李師濂朴聖泰尹得字李祉永李相璜丁若鏞權枰李敬五任希遠梁周翊朴準源李文會朴基正李義鳳金孝建李庚運李殷模柳匡天成種仁李東稷宋民載沈鏗柳憲周趙恪吳泰賢任希存成德雨李廷顯許晊廣州府尹徐美修行副司直許侙李章漢洪仁默李鴻運李潤慶李潤國李壽鵬柳文植尹範行李光變李恒林李延弼金明遇南志默李東植李文爀李文喆具敍五李殷福任屹李燁曺命楫水原中軍金㷞東恩君申大觀副護軍李宗胤李邦誠內禁將申大偀徐潤載副護軍閔光升金璿柳鎭琡具明遠申大坤李潤春李長喆趙宅鎭李夏保李羲星李章運趙榮儉申暹李顯宅柳仁喆李彦忠洪龍健朴應浩崔孝達魚道采吳應常吳璟具琮鄭汝坤金命赫趙雲祥成玉盧尙樞李翼純柳鎭茂鄭潤弼金處升具八柱金處坤李澄萬李迪李達觀金爀丁好南徐有龍閔致協安翼濟曺允彬張重吉徐㬦吳文常金命峻徐有鳳崔慶臣尹範衡副護軍李長益尹守範金燨李尙直林泰遠節信達具埱柳大源宋載瑞崔雲羽邊德淳兼司僕將李彦煐趙雲衢羽林將尹衡東柳晦源忠翊將李厚坤沈趾賢許鏛忠壯將權尙鎭金世徵趙光鑽扈衛別將南履五朴瑬柳鎭茂僉知李萬運睦萬中尹喆東金履規五衛將朴齊家洪聖禧沈基泰尹行頤李文協嚴思勗權聖鎭申泂金弘喆徐有健金源副司果尹序東申大尹李景溟李錫夏李遇濟徐有鍊高宅謙李升運洪樂淵崔烜尹在醇朴瑞源柳雲羽申禹相崔重圭徐有沂李羽逵姜錫龜鄭景祚李基恒張至顯柳頤玄金孝眞沈銖洪克浩閔師宣金熙采韓用鐸沈奎魯曺允遂安策趙德潤尹魯東鄭來百鄭毅祚鄭觀輝池德斌金復元朴柱遇任長源南必錫金星甲尹持範兪鉉章趙彦喆李儒修李鎭宅洪受浩韓興裕鄭弼祚李聖輪趙章漢申大龜丁志元姜文會李奭濟吳翰源李益洙李心傳宗祥濂韓致應金履喬徐有聞洪樂游李羲甲姜儐朴吉源南履翼林漢浩金銑鄭晩錫姜克成李光鉉李東宇閔慶世李尙寫愼性眞金燝尹在陽尹之鉉洪秉臣安廷善宋文述朴宗謙林景鎭申龜朝洪樂敏申光岳李瑞朝李東冕沈達漢申淑鄭魯榮朴蓍壽金孝秀沈鎜抄啓文臣崔光泰申鳳朝金近淳權晙曺錫中李勉昇柳台佐柳遠鳴金熙洛尹致永具得魯宋冕載申絢鄭取善姜浚欽黃基天李東萬金熙周李英發金處巖別軍職李周爀金爔趙雲行徐英輔李晢李晉秀田義顯趙岐李孝承張夢說柳相亮王道常李石求前同知李性淳朴師沃金鼎鎭朴恒源吳命久前僉知徐命珪宣惠郞廳徐簡修宋厚淵鄭東閔洪善養林秉遠前牧使李趾采朴宗厚趙長鎭鄭東愚兪漢敦尹耆東前府使鄭日煥李廷仁趙瑗李敏亨李復燮沈禧兪漢緯金基厚前僉正朴澈源兪漢純前判官李禾尹行儼李厚源兪漢雋金宗範沈鉁前令朴左源李宜耆李寅燮金愚權彝性前郡守李東迪洪留浩宋厚淵朴知源曺允精尹光孚金在鎭柳秉均鄭存玉徐直修成光默洪彝浩李英遠李種徽宋時淵李台峻前縣監兪靖柱南省老李斗源徐有容朴宗敬李普衍徐重修閔光暹成肯柱閔斗爀吳晉秀洪景斗趙基泓尹星基趙雲絅林㝡遠李良會李晩祥朴喆源朴英源金履運李厚老李義福李圾趙用鎭朴宗福金載恒尹晢東崔熽朴龍源中樞經歷白海鎭都事趙敬日都摠經歷兪彦商韓祐增柳命源金儀祥安思烈李源龍都事崔命健黃相轅李潤文李宗祥李東馝朴廷宅宣傳官尹範敍尹養儉李東善鄭周誠梁埉洪采疇柳成逵李成德李商一朴明勳申善應柳相斗李儒燁申惠周李克孝柳相穆金植李景德鄭來升趙濟民趙達洙柳得源李應會李貞坤李亨謙李鼎會部將權宅衡金坪金時顯咸熙一李鎭國洪允行印宗瑞閔植金憲柱慶橚柳煒申大恒尹致章權思萬宋大昇白光儀鄭宅柱金春衡曺慶信宋文鶴徐益修金光禧金最行黃潤銓權珏守門將皮載祺金光郁閔崙沈學祖林日尙李明東李寅建尙得容元道英卞尙圭康國愼康熙文姜箕煥尹心輝劉宗巖李益臣金聖祜李秉德金光春李德純申榮祖金宇觀朴基成訓鍊正趙岐副正沈鐮李敏植僉正李光燁尹相李彬劉泰說尹範喆金慶喆判官元永厚柳啓源安㢞李東爀柳相默金禮欽陳邦一南弼壽主簿李萬吾金永勉閔百吉洪禹九金宗鈺李衡民崔錫元金翊烈張世統辛有燦姜昌欽金成鉉金世禎金思喆李宅懋李景佐武兼崔宗嶸尹行源金尙裕安思默趙珣黃仁燁白師祖金重弼金錫彬洪達三金鎭五權翊閔百勳李憲述李彦豐柳可源金福祥金麗行金尙澤金坊李光逵朴東秀金聲贊朴致煥崔聖甲姜廷一李宗蕃金鍾翕李榮大申虎文金商岳白鳳儀尹弘心尹彦喆李喆洙鄭治臣李柱閔行源崔炳運孔學周李厚聖鄭日憲金若礪李國世李基岳金致赫張漢籌趙朴顯億承文院製述官李彦五南播秀吏文學官李英章壯勇營將官把摠吳毅常申鴻周善騎將趙𡹘哨官金處純李膺福姜彙喆白東脩朴萬榮李溶李栻孔述祖趙參訓鍊都監將官把摠金樂水趙光德南宮玾李旭祥柳弘源元永龜金翰周哨官李邦祐申協李儒祥李聖濂宋履成申大益禹拓夏金鼎燦洪章煥洪範源李徽祚李彦炲金德基柳煥輔李榮培沈錫沈公協李運祥禁衛營將官千摠朴宗和騎士將閔修益把摠尹範會李明會成彦霖朴祥煥朴瀅御營廳將官騎士將徐命託蔡顯一把摠權友仁李在淵申處文柳光命李默運哨官鄭李光玄印時彦金萬鼎李德胤姜碩璜丁麟泰陳澤文崔鳳興金鼎猷河龍珠李命源鄭弘哲崔秀岡李休鄭行儉尹汝昇鄭臣弼金泰協乙卯生參班人金履素沈頤之李祖源鄭煥猷徐有臣林道浩鄭履玉鄭東愼韓光近李太亨金聖準崔鎭夏柳憲周崔守魯沈鏗李大永趙光存韓大裕徐直修申大羽金履運朴龍源洪大默林樂喆金載翼金東覽崔珽洪鐸輔尹之衡李應白崔挺祥尹履䙗李潤慶李明奎申大偀林泰遠李澄萬蔡顯一金敬身洪允行沈鳳淳二品以上及三司饋於明政殿東月廊侍從堂上堂下饋於明政殿北月廊假承旨李亨元監之文臣堂上堂下時任前銜饋於光政門內假承旨鄭尙愚蔡弘遠監之堂上以下文蔭武及雜職乙卯生人饋於永淸門內假承旨李儒慶監之武臣邊禦以下及堂上堂下時仕前銜饋於明政門外道南假承旨李儒敬金啓洛監之蔭官堂上堂下時仕前銜饋於明政門外道北假承旨金熙朝李羽晉監之雜職時仕前銜饋於禁淸橋越邊假承旨李肇源申獻朝監之承史則宣饌於延禧堂門外而抄啓文臣亦與焉假承旨則宣饌於交泰門外進箋儒生八百餘人令大司成李晩秀監饋于明倫堂前庭壯勇營將官員役鍼藥畫師弓人矢人扈衛別將局別將禁軍將華城將校各軍門將官及親耕老人禁軍局出身駕前駕後扈衛軍官把門甲士漢旅忠翊忠贊忠壯衛有廳軍官武藝廳各門入直把摠哨官軍卒各其將領分饋闕內各司吏隷自壯勇營各饋餠果午後進饌堂郞整備晝茶啖饌品以進命內外賓中近戚諸人入參上曰進饌旣異於進宴盡饌又異於進饌而在今日飭喜之道不可無管籥之助歡依今春華城進饌時例以本營細樂入奏於進案時可也乃命鄕唐交奏進午饌訖宣饌于進饌堂郞進饌時慈宮饌案八十二器雕刻心紅邊黑大圓盤一坐雕刻漆中挾盤五坐饌品各色雪只一器白雪只蜜雪只石茸雪只辛甘萊雪只荏子雪只高一尺二寸畫唐大楪各色蜜粘雪只一器蜜粘雪只雜果粘雪只盒餠荏子粘雪只荏子切餠一器各色切餠及上只伊蒸餠一器各色造岳及花煎三器五色水團一器麥水團一器畫唐大楪浪花一器畫唐大碗水麵一器畫唐大碗藥飯一器畫唐大碗薑餠一器高九寸畫唐中楪藥果一器高一尺二寸畫唐大楪饅頭果一器高一尺二寸畫唐中楪茶食果一器高一尺二寸畫唐中楪松花茶食一器高九寸畫唐中楪黑荏子茶食一器高九寸畫唐中堞雜糖茶食一器高九寸畫唐中楪黃栗橡實茶食一器高九寸畫唐中楪辛甘菜茶食一器高九寸畫唐中楪紅葛粉茶食一器高九寸畫唐中楪紅叉手一器高一尺二寸畫唐中楪白叉手一器高一尺二寸畫唐中楪五色强精一器高九寸畫唐中楪三色梅花强精一器高九寸畫唐中楪三色蓼花一器高一尺畫唐中楪人參糖玉春糖御菓子一器高六寸畫唐中楪八寶糖一器高六寸畫唐中楪砂糖一器高七寸畫唐中楪五花糖一器高六寸畫唐中楪橘餠閩薑一器高七寸盡唐中楪各色糖一器高六寸畫唐中楪各色正果四器每器高五寸畫唐中楪梨熟一器高六寸畫唐中楪水正果一器畫唐中碗水霜花一器畫唐大楪林檎一器高九寸畫唐中楪楂果一器高九寸畫唐中楪李實一器高九寸畫唐中楪六月桃一器高九寸唐白砂前刻大圓楪紫桃一器高九寸畫唐中楪覆盆子一器高六寸畫唐中楪靑葡萄一器高九寸畫唐中楪西果一器高一尺彩花銅砂器有前大圓盆眞苽一器高一尺彩花銅沙器有前中圓盆生梨一器高九寸畫唐中楪松柏子一器高六寸畫唐中楪實胡桃一器高六寸畫唐中楪蒸黃栗一器高六寸畫唐中楪蒸大棗一器高六寸畫唐中堞各色切肉一器高一尺二寸畫唐大楪片肉一器高九寸畫唐大楪鷄煎蛤煎一器高八寸畫唐中楪生鮮煎一器高八寸畫唐中楪羘煎一器高八寸畫唐中楪肝煎一器高六寸畫唐中楪全鰒海蔘紅蛤炒一器高六寸畫唐中楪各色花陽炙一器高六寸畫唐中楪魚菜一器高六寸畫唐中楪引鰒膾一器畫唐中楪生鰒膾一器畫唐中楪生鰒膾熟一器畫唐中楪雜湯一器畫唐中碗七鷄陽一器畫唐中碗生雉湯一器畫唐中碗羘包湯一器畫唐中碗千葉湯一器畫唐中碗足湯一器畫唐中碗𩺬鰒湯一器畫唐中碗猪肉湯一器畫唐中碗各色饅頭一器畫唐中碗家獐蒸一器畫唐中楪鮒魚蒸一器畫唐中楪軟鷄蒸一器畫唐中楪乫非蒸一器畫唐中楪白淸一器畫唐甫兒芥子一器畫唐甫兒醋醬一器畫唐甫兒燒酒三鐥盡別味四十器雕刻心紅邊黑大圓盤一坐雕刻漆中挾盤三坐漆挾盤一坐饌品各色餠一器白雪只密雪只石茸雪只辛甘菜雪只荏子雪只密粘雪只雜果粘雪只盒餠荏子粘雪只各色造岳各色花煎山蔘雜果蔘糕當歸葉煎菊花葉煎高八寸五分畫唐大楪藥飯一器畫唐大碗餠匙一器畫唐大碗水麵一器畫唐大碗饅頭果一器高八寸五分畫唐中楪三色軟絲果一器高九寸畫唐中楪三色梅花强精一器高九寸畫唐中楪雜糖茶食一器高六寸畫唐中楪棗卵一器高六寸畫唐中楪各色倭糖一器高五寸畫唐中楪各色唐糖一器高五寸畫唐中楪李實一器高六寸畫唐中楪林檎一器高七寸畫唐中楪六月桃一器高七寸畫唐中楪覆盆子一器高四寸畫唐中楪西果一器畫唐中楪眞苽一器高五寸畫唐中楪桃煎一器高四寸畫唐中楪覆盆子膏一器高四寸畫唐中楪各色正果一器高四寸畫唐中楪水正果一器畫唐湯器梨熟一器高五寸畫唐中楪水霜花一器畫唐中楪各色切肉一器高八寸五分畫唐中楪片肉一器高六寸畫唐中楪各色煎油魚一器高六寸畫唐中楪魚膾一器畫唐中楪生鰒膾一器高四寸畫唐中楪熟鰒炒一器高六寸畫唐中楪軟猪炙一器畫唐中楪軟雉炙一器畫唐中楪家獐蒸一器畫唐中楪鮒魚白熟一器畫唐中楪軟鷄蒸一器畫唐中楪蔘鰒熟一器高六寸畫唐中楪錦中湯一器畫唐大碗醋鷄湯一器畫唐大碗白淸一器畫唐甫兒芥子一器畫唐甫兒醋醬一器畫唐甫兒燒酒一鐥又一床四十器漆大圓盤一坐漆中挾盤二坐各色餠一器高八寸甲燔砂大圓楪五色水團一器甲磻砂鉢永麵一器甲磻砂鉢藥果一器高八寸甲磻砂大圓楪饅頭果一器高八寸甲磻砂大圓楪三色茶食一器高六寸甲磻砂中圓楪三色梅花强精一器高八寸甲磻砂大圓楪各色糖一器高六寸甲磻砂中圓楪砂糖橘餠一器高六寸甲磻砂小圓楪六月桃楂果一器高七寸甲磻砂中圓楪林檎一器高七寸甲磻砂中圓楪紫桃一器高七寸甲磻砂中圓楪眞苽一器高七寸甲磻砂中圓楪西果一器甲磻砂中圓楪松柏子一器高五寸甲磻砂小圓楪實胡桃一器高五寸甲磻砂中圓楪蒸大棗一器高五寸甲磻砂中圓楪各色正果一器高四寸甲磻砂小圓楪覆盆子膏一器高四寸甲磻砂小圓楪各色實果片一器高四寸甲磻砂小圓楪水正果一器甲磻砂中湯器水霜花一器甲磻砂大圓楪各色切肉一器高八寸甲磻砂大圓楪片肉一器高五寸甲磻砂大圓楪各色煎油魚一器高五寸甲磻砂大圓楪花陽炙一器高四寸甲磻砂大圓楪蔘鰒熟一器高三寸甲磻砂中圓楪魚菜一器高三寸甲磻砂中圓楪生鰒膾一器高四寸甲磻砂中圓楪兩色千葉膾一器高四寸甲磻砂中圓楪家獐蒸一器甲磻砂中圓楪軟鷄蒸一器甲磻砂大圓楪七鷄湯一器甲磻砂鉢雜湯一器甲磻砂鉢𩺬鰒湯一器甲燔砂鉢各色魚饅頭一器甲磻砂中圓楪白淸一器甲磻砂鍾子芥子一器甲磻砂鍾子醋醬一器甲磻砂鍾子燒酒一鐥又二床每床二十器漆中圓盤一坐各色餠二器五色水團二器藥飯二器餠匙二器藥果二器各色茶食二器楂果六月桃二器水正果二器切肉二器片肉二器各色煎油魚二器花陽炙二器魚菜二器生鰒膾二器家獐蒸二器雜湯二器七鷄湯二器白淸二器芥子二器醋醬二器燒酒二鐥竝用甲燔器皿又六床每床十八器紅漆中圓盤各色餠六器五色水團六器藥果六器三色茶食六器林檎六器六月桃六器西果六器正果六器水正果六器截肉六器瓦肉六器煎油魚六器花陽炙六器魚菜六器七鷄湯六器白淸六器芥子六器醋醬六器燒酒二鐥竝用甲燔器皿各所饌品內外賓二百十五床每床十五器各色餠各一器藥果各一器水團各一器三色蓼花各一器截肉各一器片肉各一器煎油魚各一器花陽炙各一器完子陽各一器魚菜各一器水正果各一器西果各一器實果各一器淸各一器醋醬各一器燒酒五十四鐥又二十床每床十三器各色餠各一器水團各一器蓼花各一器片內各一器煎油魚各一器花陽炙各一器完子湯各一器魚菜各一器水正果各一器西果各一器實果各一器淸各一器醋醬各一器又五十床每床十器各色餠各一器少麥麵各一器三色蓼花各一器片肉各一器完子湯各一器水正果各一器眞苽各一器實果各一器淸各一器醋醬各一器晝別味七十床每床十器小麥麵各一器水霜花各一器魚菜各一器乾魚肉各一器煎油魚各一器完子湯各一器正果各一器西果各一器醋醬各一器朝廷床饌品十五床每床十五器各色餠各一器藥果各一器水團各一器三色蓼花各一器截肉各一器片肉各一器煎油魚各一器花陽炙各一器完子湯各一器魚菜各一器水正果各一器西果各一器實果各一器淸各一器醋醬各一器又二百五床每床十三器各色餠各一器藥果各一器三色蓼花各一器水團各一器截肉各一器煎油魚各一器花陽炙各一器完子湯各一器魚菜各一器水正果各一器西果各一器實果各一器淸各一器醋醬各一器燒酒六十四鐥又一百床每床九器各色餠各一器三色蓼花各一器片肉各一器完子湯各一器水正果各一器味食各一器實果各一器淸各一器醋醬各一器又一百三十床每床八器各色餠各一器三色蓼花各一器片肉各一器完子湯各一器味食各一器西果眞苽各一器淸各一器醋醬各一器燒酒十五鐥侍衛百官床饌品兼床六十床每床六器各色餠各一器味食各一器藥果各一器截肉各一器西果各一器眞苽各一器燒酒九十鐥儒生賜饌儒生八百人各餠一介大口一片眞苽四百介蜜水二十銅爐口將校賜饌扈衛別將一員局別將一員禁軍番將六員各餠二介眞苽一介切肉一器蜜水一器金虎門入直把摠一員哨官一員弘化門入直把摠一員哨官二員挾輦把摠一員哨官一員各白餠二介蜜水一器大口一片眞苽一介壯勇營知彀官二十一員別付料一員鍼藥畫寫四員各餠一介眞苽一介切肉一器蜜水一銅爐口統長除本仕十二員各餠一介眞苽一介切肉一器蜜水一銅爐口敎鍊官二十一員兩鎭別將二員各餠一介眞苽一介切肉一器蜜水一銅爐口壯勇衛一百二人弓矢人四人各餠一介眞苽一介切肉二器蜜水四銅爐口別武士三十四人各餠一介眞苽一介切肉一器蜜水一銅爐口付料武士十五人治所牌將二人各餠一介眞苽一介切肉一器蜜水一銅爐口華城將校二人龍虎營將校十八人訓局將校十一人禁衛營將校三人御營廳將校三人守禦廳將校三人摠戎廳將校三人畿營將校一人各餠一介眞苽一介切肉一器蜜水一銅爐口禁軍五百三十一人局出身一百十四人駕前五十人扈衛軍官三十人把門甲士五十二人漢旅三十三人忠翊衛三人忠壯衛四人忠贊衛二人有廳軍官二十人各餠一介眞苽一介武藝廳一百五十九名各餠一介眞苽一介大口四十尾蜜水六銅爐口親耕老人三人各餠一介眞苽一介切肉一器蜜水一器女伶七十名各餠一介眞苽一介切肉二器蜜水二銅爐口員役軍兵饋饌內閣書吏十人書寫四人監印所書吏二人儀軌廳書吏十人書寫三人壯勇營書吏十六人待令書吏四人書寫三人各廳書員七人庫直十三名大廳直一名壯勇衛書記二名各哨色書牌三十六名外營書吏一人畿營吏一人政院書吏二十人玉堂書吏十人藝文館書吏六人兵曹書吏三十人尙衣院書吏十人藥房書員十人司饔院書吏十五人都摠府書吏十人藏書閣書吏三人司僕書吏五人奇別書吏五人各白餠二介眞苽一介每二十人蜜水一銅爐口壯勇營帳幕軍四十七名各白餠二介大口一片眞苽一介壯勇營牢子八十四名巡令手八十二名吹鼓手十八名細樂手三十名大旗手二十六名塘報手九名燈籠軍二十二名牙兵十四名都提調陪旗手十名提調陪旗手七名大將所陪旗手二十名從事官陪旗手三名集禮門入直軍二十名槍釰軍六十名直房入直善騎隊二十名哨軍十名外營入直軍三十名北倉入直軍五名內外聽令軍十六名善騎隊騎隊摠十三名四所吹旗隊摠十一名善騎將標下軍旗隊摠二名步軍騎隊摠三十六名各白餠一介甑餠一片大口一片眞苽一介壯勇營伺候軍七十五名各白餠一介引切餠一介大口一片眞苽一介拜峰鎭軍二名鷺梁鎭軍二名壯勇營都邊首二名都房子三名劑藥軍一名各所使令四十一名驅從四名茶母三名雨裝直三名文書直十二名房子軍士六十一名各所別陪十四名工匠牙兵二十五名外使別陪四名外營從事官別陪二名各白餠一介大口一片眞苽一介蓮府下人十八名待令藥房下人四名內閣下人四十三名政院下人六十九名玉堂下人十名藝文館下人十名監印所巡牢三名使令二名房直二名儀軌廳使令四名軍士二名兵曹下人二十名近仗軍士三十五名藏書閣軍士一名禁漏書員七人時童二名軍士四名內廐驅從六名各引切餠一介甑餠一片眞苽一介金虎門入直軍一百五十名挾輦軍一百四名弘化門入直軍一百二十九名各門騎兵七十四名內吹七十名司僕下人八十二名摠府使令二十名大廳直一名軍士二名名引切餠一介眞苽一介別軍職廳書員一人使令七名軍士一名各甑餠二片眞苽一介進饌所堂上帶率下人五十名四所衛將所書員四人使令五名軍士四十名房直四名部將廳書員二人使令二名房直二名武兼廳書員二人房直四名守門將廳書員二人房直八名局出身廳書員三人使令一名房直一名皇壇守僕三名軍士二名騎兵二名香室守僕三名軍士一名騎兵二名漢旅廳書員二人軍士一名禁軍廳書員九人旗手三十名忠衛廳書員一人軍士二名扈衛廳書員一人使令二名房直一名忠壯衛廳書員一人軍士一名忠翊衛廳書員一人軍士一名尙瑞院書員二人使令二名軍士二名尙衣院使令五名軍士二名藥房庫直二名水工五名軍士十名司饔院庫直二名使令五名軍士五名典設司書員十人庫直一名使令一名軍士二名典涓司軍士二名排設房庫直三名軍士十九名武藝廳軍士六名待令弓房軍士一名儀仗軍一百七十名扈輦隊一百九十名樂工四十二名都摠府騎兵四名壯勇營善騎隊卜直二名巡牢卜直二名汲水鄕軍四名外營旗手九名各甑餠一片眞苽一介內賓所率下人八十五名各白餠一介眞苽一介床花子進饌饌案床大水波蓮一朶中水波蓮四朶小水波運九朶三色牧丹三朶月桂二朶四桂二朶紅桃三技建花二十四朶紅桃別建花二十三朶紅桃別間花十五朶盡別味床大水波蓮一朶中水波蓮一朶三色牧丹三朶月桂一朶四桂一朶紅桃三枝建花五十朶紅桃別建花十朶紅桃別間花十朶又一床大水波蓮一朶中水波蓮一朶三色牧丹三朶月桂一朶四桂一朶紅桃三枝建花五朶紅桃別建花十朶紅桃別間花五朶又二床大水波蓮二朶中水波蓮二朶三色牧丹六朶月桂二朶四桂二朶紅桃三枝建花五朶紅桃別建花五朶紅桃別間花四朶又十床中水波蓮十朶月桂十朶四桂十朶紅桃別建花五十朶紅桃別間花三十朶內外賓床紅桃三枝建花二百十五朶紅桃別建花六百四十五朶紅桃間花二百十五朶又二十床紅桃三枝建花二十朶紅桃別建花六十朶紅桃間花二十朶又五十床紅桃別建花一百朶紅桃間花五十朶又七十床紅桃別建花七十朶紅桃間花七十朶朝廷床十五床紅桃三枝建花十五朶紅桃別建花三十朶紅桃間花三十朶又二百五床紅桃三枝建花二百五朶紅桃別建花四百十朶紅桃間花四百十朶又一百床紅桃間花三百朶又一白三十床紅桃間花三百九十朶侍衛百官兼床六十床紅桃建花一百二十朶紅桃間花一百二十朶上仍書下御製詩一首及小序令外賓及參宴諸臣賡進小序曰慈宮周甲誕辰奉觴上壽恭述志喜之誠眎與宴諸賓御詩曰吾東初有慶花甲萬年觴是日虹流屆如雲燕賀張含飴長樂殿被管老萊章觀華仍餘祝覃恩曁八方外賓洪駿漢詩曰前牒稀慈慶吾王進壽觴簾移禧閣設筵倣華城張極曜增花甲萊衣入樂章元良同誕日崗祝滿東方洪龍漢詩曰肇厥生民慶揄楊是日觴尊之千乘奉謙以七牢張北極開新命南陔續舊章重暉符瑞節天祿滿東方洪樂信詩曰慈宮花甲屆法殿介眉觴觀華鑾纔返呼嵩讌更張躬逢千載慶頌獻九如章晬日文孫叶邦休祝萬方洪樂任詩曰觀華長騰頌延禧更獻觴慶回前乙飾讌繼舊丁張瑞節分重曜芳徽鏤寶章萊衣登法譜聖孝準東方洪樂倫詩曰千春萱不老萬歲斗斟觴雅曲由庚奏祥輝繞丙張慶符元子晬孝達聖人章天保爭騰頌其升仰日方洪樂受詩曰聖人親獻壽北斗以爲觴歲月日重返笙簧鼓竝張宸誠猶飾慶慈德更含章元子符祥節歡情溢四方洪樂宣詩曰回乙瞻花甲追丁獻壽觴萊翻仙曲唱需有綵雲張聖主呼千歲元良舞五章今年南極彩偏照我東方洪樂寬詩曰瑞輝南極耀瓊液太和觴恭仰宸誠切欣瞻法讌張元良同日晬嘉頌萬年章邦慶周花甲岡陵祝八方洪樂有詩曰慈甲重回日吾王獻壽觴華封餘祝在長樂法筵張元子衣翻彩詞臣玉鏤章無前邦國慶歡忭遍箕方洪守榮詩曰享天文母壽愛日聖人觴花甲靈籌返萊衣法曲張呼嵩騰舊頌于華續新章慶節元良繼邦休祝四方洪就榮詩曰生民周室頌壽母魯候觴觀華儀初備延禧讌復張瑤籌回甲子玉牒煥文章慶日重輪載長明照萬方洪後榮詩曰觀華南山祝延禧北斗觴錦屛香霧匝繡幕瑞雲張壽曜瞻花甲重宸仰樂章猗歟衣若尺拜禮已知方洪緖榮詩曰已仰周宮頌爭瞻漢殿觴慶稀重甲返讌飾十筵張極曜祥垂彩萊衣聖獻章壽民丹遠播錫類仰仙方洪徹榮詩曰花甲籌添海瑤桃色泛觴風微珠箔動日烘錦屛張岡祝呼千歲萊歌奏五章元良同晬節鼇抃曁遐方洪緯榮詩曰藹藹祈天孝盈盈愛日觴賓筵文陛肆法樂廣庭張海屋添花甲萊歌續寶章前星符瑞節積慶在東方洪紀榮詩曰慈宮花甲日萬壽進瑤觴邦慶重重集賓筵秩秩張岡陵騰頌祝雲漢煥文章到底皆推孝恩波浹四方洪樂佐詩曰慈甲東邦慶宸誠北斗觴壽依唐殿獻讌倣魯宮張萊舞呈新曲嵩呼率舊章爭瞻千乘養愉婉更無方洪樂佑詩曰長照南躔彩爭斟北斗觴瑤桃千歲熟仙樂一堂張班爛文孫服昭回聖主章斯年斯日慶長祝我東方洪樂備詩曰元良弧共彩聖主斗斟觴繡幕依春設賓筵倣華張林鍾諧法樂雲漢播宸章瑞歲推慈德恩波浹遠方洪樂侗詩曰文母回花甲千春是日觴炎霖陰爲捲霽景旭仍張元子符初度吾王獻寶章臻臻瞻百福其至仰川方洪樂性詩曰千春長樂殿洋溢太和觴珍膳瑤桃獻歡聲大樂張星虹回瑞甲日月煥宸章左海歌重潤恩波溥萬方洪義榮詩曰萬壽無疆祝年年此日觴人間仙樂動天上法筵張鴻運河淸會龍光漢倬章洋洋東海準仁化大無方洪大榮詩曰寶籌回瑞甲瑤斗引金觴和煦珠簾捲祥雲錦幕張初逢千古慶齊唱萬年章聖孝承天貺歡聲遍四方洪世榮詩曰歲周今乙卯萬壽共稱觴華岳重宸祝需雲內宴張斑衣偕禹啓仙樂贊堯章中外同邦慶波淸海一方洪奭周詩曰靑邱開慶運紫極奉深觴寶籙岡陵永祥輝日月張孝隆千乘養頌獻九如章萬歲靈萱茂乾坤壽可方洪善浩詩曰文母千秋節聖人萬壽觴歲符華渚降筵繼洛樓張堯曆綿岡祝萊衣耀漢章長春芳樹會恩露霈無方洪良浩詩曰璇樞回寶甲萱陛擧瑤觴魚藻周親會鑾笙舜樂張籌添重潤海線進七襄章聖孝揚慈德洋洋化四方洪明浩詩曰寶籌添海屋南斗暎宮觴華渚璇杓轉萱庭法樂張堯封千歲祝周雅九如章更叶重輪慶長瞻出日方洪樂正詩曰極曜亭初紀渚虹暎壽觴萊班龍衮煥岡祝鳳絃張寶甲周而始慈暉日以章無疆悠且久至德叶坤方洪樂敬詩曰萬年今日慶長樂奉堯觴星甲邅廻遠虹辰頌賀張斑衣光聖孝韶樂按宸章南極瞻佳氣雙躔曜赤方洪樂興詩曰花甲周長樂呼嵩進壽觴慶仍今歲湊筵爲是辰張北斗光宸孝南山上樂章聖孫同誕日華祝又東方洪樂綏詩曰璇樞周寶甲南斗挹瓊觴慶溢絃歌奏祥騰綵舞張需雲推孝思升日耀宸章虹瑞重今夕嵩呼共四方洪樂眞詩曰呼嵩魯候燕舞綵漢宮觴命婦珥簪列嘉賓冠佩張桃擎千歲實詩誦九如章更仰元良侍歡聲動四方洪樂范詩曰是年逢是日稱賀更稱觴舜慕春暉報周闈極宿張寶籌三祝壽新線九成章聖節同元子歡聲聳海方洪樂健詩曰虹流回瑞甲長樂萬年觴舞綵宸誠展躋堂慶禮張千官升日祝三疊自天章榮極身親覩沾恩又八方洪樂秀詩曰寶甲重回日山呼萬壽觴綿瓜靈籙繼芳樹錦筵張聖孝追三代希音奏二章含恩叨尺地和氣遍東方洪樂獻詩曰幸生逢壽域叨醉碧桃觴愛日宸誠篤勻天廣樂張龍袍斑五色麟趾詠三章千載膺休運洋洋頌八方洪樂膺詩曰三古無斯慶吾東有此觴承歡周甲屆重彩漢星張飴弄千秋殿衣斑九繪章臣民無限祝歲歲與今方洪樂濂詩曰聖孝逢今歲延禧萬壽觴慈恩均覆燾徽冊仰鋪張花甲兼三慶萊衣暎九章流虹同令節天意眷東方洪樂恒詩曰華渚虹流節簪花上壽觴星周南極暎春滿錦筵張茀祿元良繼萊衣聖德章圜門呼萬八天意眷東方洪樂衍詩曰九重曾閔孝親奉延禧觴聖子春宮侍家人夏簟張需雲遍海宇升日耀宸章此歲臣民慶千秋祝震方洪樂浚詩曰寶婺光重卯南山獻壽觴蟠桃千歲熟仙樂九成張天保今周頌星輝又漢章鴻休由廣孝人瑞滿東方洪樂游詩曰文母千秋節君王萬壽觴慈天南極耀仙譜雅音張岡阜騰三祝輪輝頌四章賓筵沾雨露休慶滿東方洪樂鎭詩曰長樂回今日籌沙捧玉觴慶辰符稷誕睿孝寢軒張瑤實三千歲斑裾十二章私親許陪讌就養仰無方洪必榮詩曰慈宮花甲節齊獻九如觴聖孝春暉駐需雲廣樂張岡陵餘華祝韶頀叶宸章況是流虹日歡聲匝四方洪學榮詩曰星周長樂殿北斗挹宸觴离日重光永需雲法讌張舜思推海域萊孝煥天章萬萬無疆祝年年共八方洪晉榮詩曰華渚虹流節魯宮燕喜觴良辰千一屆仙樂九重張禮擧呼嵩地頌騰舞彩章小臣榮與宴休運屬東方洪普榮詩曰六紀千齡會九重萬歲觴周星山獻壽魯燕海籌張隆孝推親懿縟儀藹斐章聖恩霑自近流化佇無方洪在榮詩曰花甲廻虹渚萱墀奉兕觴賀筵千載曠華幄五雲張桃顆傳重詔萊衣撰樂章年年如此日歡祝匝箕方洪有榮詩曰天長廻瑞甲山壽九霞觴日永周岡祝星回舜樂張萱春延鳳曆萊舞襯龍章百拜瞻雲漢新飜被左方洪遇榮詩曰兩宮同誕節玆日稱金觴堯曆虹祥記虞韶鳳翼張盤擎千歲果絃頌九如章毓慶無疆祝宸誠養以方洪運榮詩曰堯蓂周寶甲南極照金觴六月蟠桃進千年瑞曜張徽音垂壼範聖孝篤宸章誕節同元子含飴敎義方洪蓍榮詩曰瑤甲符虹節重光映壽觴休祥凝日月隆渥讌金張天近騰岡祝雲回倬漢章賀筵歌聖孝熙運我東方洪耆榮詩曰慈宮回瑞甲萬壽進瑤觴玉饌仙廚出金聲御樂張岡陵爭獻祝雲漢自成章舜孝兼堯睦恩波洽四方洪祖榮詩曰寶甲南山壽瑤階出斗觴勻天仙樂振湛露錦筵張萊服輝千乘尺衣映七章萬年長此慶聖孝化箕方洪錫榮詩曰慶運回南極延禧萬壽觴彤庭冠珮會仙樂羽宮張瓜瓞綿千歲岡陵頌六章年年長此日和氣滿東方洪喜榮詩曰楓宸爲飾慶花甲覩傳觴喜氣千官列歡聲廣樂張含飴邦籙永稱壽聖恩章同在周賓席殊恩輝八方洪命周詩曰北斗南山色慈宮滿滿觴今年花甲屆長夏錦筵張慶叶堯三祝歌成漢四章虹流當是日同樂我東方洪秀輔詩曰一席家人禮千秋壽母觴聖心隆孝養慈德戒豐張离旭瞻重曜萊衣繡九章每年今日祝華渚又東方洪仁浩詩曰東躔回瑞甲南斗拱瑤觴山挹三呼聳天臨萬舞張君王老萊曲元子尺衣章濫廁嘉賓列懽聲共四方洪義浩詩曰萬歲從今始君王奉壽觴簾高离日曜筵敞霱雲張魯頌騰三祝周詩和六章小臣叨席幸熙運際東方洪鐸輔詩曰長樂回庚甲重宸愛日觴需雲齊斗祝离曜竝弧張于華行觀禮如恒播雅章猗歟千乘養吉慶永東方洪魯大詩曰仙龜初獻壽靈兕更稱觴極曜珠簾暎需雲彩席張南陔歌播曲北闕頌頒章稀慶瞻花甲雷歡匝萬方洪長源詩曰宮萱回寶甲衮冕拜稱觴松竹仙籌永煙花法樂張長瞻南極曜三復萬年章聖孝旁推廣餘恩被四方洪載周詩曰大安唐設讌長樂漢稱觴香細爐螭吐風微扇雉張壽躔移玉座花甲賁瓊章誕日同元子華封祝萬方金箕性詩曰大慶今朝是吾王捧壽觴士民恩餉遍宮殿賀儀張慈德徵謠頌宸誠著樂章元良陪舞綵嘏福永東方金在昌詩曰寶甲重回日宸誠萬壽觴大慶邦初有撝謙讌不張恤飢恩更遍優老德彌章又値文孫誕謳歌共八方金在三詩曰岡高臨獻祝萱翠繞稱觴瑞日宮筵敞祥雲寶幕張靈籌添海屋宸藻關天章蹈舞臣民喜恩波共四方鄭漪詩曰瑞甲千秋節良辰萬壽觴邦休知古罕廷賀喜今張端一基周慶明三頌魯章格天惟聖孝祚胤永東方洪赫詩曰是年兼是月萱晷永椒觴川至休祥華嵩呼法宴張沖孫同晬日聖主有歌章黃耇宜難老壽星曜八方閔致成詩曰旃蒙回寶甲長樂奉瑤觴仙女蟠桃進賓僚綺席張离明隨綵舞岡祝俯雲章繼此無疆慶惟祈却老方金頤柱詩曰莫大今年慶重歡此日觴靈籌瑤海積廣樂彩雲張敦族推慈惠賙窮率舊章願將南極曜長照我東方趙鎭寬詩曰瑞莢迎瑤甲靈桃佐玉觴孝隆千乘養歡飾九韶張華祝騰賓席萊衣襯衮章請看天保象升日在東方金魯永詩曰慶節符同日瑤躔映壽觴邦休因積累天眷合鋪張聖母膺三祝文孫儼七章南陔歌仰答興孝我東方金魯敬詩曰鳳曆初回甲花籌第一觴節符离照繼筵壓壽躔張恩光沾燕喜愉色仰龍章三呼仍舞蹈歡聲達四方元在明詩曰慈宮花甲屆法殿進瑤觴觀華行纔返呼嵩讌更張林鍾淸叶律雲漢爛昭章舞綵瞻衣尺沖齡及敎方朴齊七詩曰慈壽回瓊甲宸誠上玉觴重光初度屆疊慶九韶張吉日開晴象薰風入頌章聖朝今歲樂長祝我東方金龍淳詩曰周天慶慈壽挹斗祝宸觴离日歡光繼需雲爛讌張頌仍觀華語孝播叶韶章俾此昌而熾千春及四方徐俊輔詩曰聖孝準東海引之爲壽觴日維軒斗吉樂以舜韶張戒泰承慈德呼嵩率舊章离明符瑞甲華祝遍多方金明淳詩曰天地釀元氣盈盈萬壽觴華謠勻樂雜萊舞尺衣張日吉祥竝湊恩覃孝益章漢宮徒宴喜諸美讓東方任薳詩曰邦家今日慶寶甲海籌觴秩秩賓筵設洋洋法樂張千官稱賀列兩聖舞斑章慈惠如天大臣民樂四方任藗詩曰臣民蹈舞地上壽太平觴釰珮堯階賀絃歌舜殿張龍樓千歲祝鶴駕五雲章聖孝如天日令辰樂四方朴齊一詩曰寶甲回長樂君王奉壽觴岡陵三祝獻雲漢八音張華渚符重慶萊衣煥九章周詩歌錫類盤泰奠東方李道永詩曰南躔回壽曜北闕挹瑤觴積雨仍初霽需雲乃宿張巷謠同醉飽宸什入歌章宮盒絲千縷絲絲却老方金觀喜詩曰寶齡齊斗極宸孝奉瑤觴日月兩宮湊風雲一席張天家重綵舞樂府補新章攢手呈豐宴秋禾包且方趙萬永詩曰海籌添寶甲斗柄轉瑤觴湛露龍光洽祥雲鳳舞張魯詩三壽祝周雅九如章虹節同元子申休頌八方趙寅永詩曰盛事傳長樂吾王又奉觴瑤桃花甲屆芳樹法筵張綿籙膺三壽尺衣陪九章推恩咸飽德宸孝浹東方趙原永詩曰南極躔回甲北宸躬奉觴靈春芳樹會恩露錦筵張華祝呼千歲萊衣耀九章元良同誕節茀籙永東方李英麟詩曰慈宮回瑞甲丹殿上花觴周景仁天貺撝謙小宴張重輪同慶日新譜叶宸章聖孝推興孝歡聲聳萬方李義正詩曰南山浮在酒北斗挹爲觴萬歲慈宮祝九重御宴張昇平躋壽域婣睦建端章於樂邦家慶古來罕比方李義直詩曰慈宮回寶甲聖主奉華觴邦慶古今罕需筵內外張尺衣歡且舞萊服孝彌章陪讌臣何敢微誠路一方洪起燮詩曰知年回寶甲愛日奉瑤觴飾喜賓筵敞承歡法樂張萊衣仍繡衮華曲又宸章元子符虹節欣情共八方韓元履詩曰寶籌花甲屆萬壽祝三觴南極延禧闢中宸舞綵張發倉歌飽德陪宴獻賡章又是同辰慶元良啓震方宋一啓詩曰華虹回瑞甲瓊液以稱觴同日离明啓勻天廣樂張萱春綿鳳曆萊服煥龍章長願千千歲慈恩洽四方吳載熙詩曰長樂千秋節嵩呼萬壽觴祥虹休運屆花甲盛儀張玉陛瞻雍穆瑤筵荷寵章斑衣襯龍衮离日耀東方李羲甲詩曰萬八門前柳枝枝數壽觴天心純嘏錫星甲賀儀張睿孝猗愈篤徽音較益章年年將進慶如日出東方李義敎詩曰海上籌添屋宮中酒滿觴年今花甲屆天以極星張斑爛尺干服昭回雲漢章龍顔陪鶴髮愉樂養無方金相夔詩曰令辰回瑞甲長樂奉宸觴王母蟠桃獻老萊彩服張祝三恩未答睦九德彌章又是虹流節一人慶八方沈公權詩曰萱宮回寶甲萊舞奉瓊觴聖子文明舜嘉賓孝友張齊騰長發頌申錫作明章微末霑餘慶如何報有方李輪祥詩曰千秋長樂殿萬壽我王觴愛日宸誠篤呼嵩縟禮張渚虹流海潤雲漢耀天章洋溢大庭祝金丹難老方金相任詩曰瑞蓂周寶曆壽母捧金觴猥忝賓筵秩欣聞法樂張孝惟千乘養頌且九如章自有老萊服無煩進尙方李羲斗詩曰萱暉駐春色遐景酌霞觴添海璇籌積呼嵩錦席張銅闈符慶節瓊軸奉宸章請祝無疆壽阜岡可比方李羲平詩曰和氣渾成酒盈盈北斗觴衣冠屬聠集絃管內家張壽曜朝長樂需雲接建章元孫新彩服華製出尙方李義升詩曰養因千乘貴花甲又添觴瑞日蟠桃熟紅雲雉尾張賀儀騰華祝仙樂叶宸章奉獻無疆福歡聲遍四方李羲準詩曰問寢延禧殿籌添慶節觴瑤鉉敎日駐綺幔抗雲張山斗齊遐祝杯盤荷寵章北宸敦孝理壽域闕東方李羲肇詩曰三朝備周駕萬壽稱豳觴玉佩歡聲集斑衣舞影張窮閭覃惠潭邇列荷恩章仰識天顔喜常供色養方李憲一詩曰延禧堂上慶長樂殿中觴回節千秋甲怡顔內宴張嵩呼齊華祝樂奏仰宸章此日承天籙祥虹繞四方李憲五詩曰天休湊盛世樂意溢稱觴玉闕祥雲繞華筵廣樂張頌騰千萬歲歌獻四重章鼓舞含恩地歡情共遠方李憲圭詩曰千秋回寶甲丹殿紫霞觴交進周岡祝陪歡舜樂張孝宜緜福祿德是著文章歲歲長今日熙和頌四方趙學謙詩曰觀華回堯蹕呼嵩奉漢觴靑丘慈惠廣丹極賀儀張寶甲添三冊尺衣襯九章虹流符慶節歌頌曁多方趙學廉詩曰重重璇斗節萬萬瑞霞觴有眷天單厚無憂聖布張臣隣堯華祝法曲魯宮章願此欣瞻悃十秋又八方朴弘壽詩曰是年是月日百拜南山觴有喜天顔醉無聲大樂張慈恩覃海域宸孝溢雲章又共虹流慶元良頌萬方李致重詩曰流虹迎瑞節萬壽祝岡觴率土慈天覆需雲永夕張德彰麟趾化恩邁鹿鳴章仰頌含飴樂歡呼溢四方金錫喜詩曰釀得瀜和氣稱來長樂觴流虹花甲屆愛日錦筵張恩洽親賓列歌騰壽母章元良誕辰又篤敬我東方尹鍾大詩曰維則吾王孝休辰滿滿觴吉祥符電斗嘉會籍金張慶溢文孫舞歌騰壽母章天顔今日喜齊忭我東方趙基復詩曰萬億今年慶融融長樂觴極輝天上動彩舞日中張九五敷箕福四重叶漢章申休知未已壽域是東方趙基恒詩曰是年兼是日斗極引爲觴若宋丁符値爰周甲筵張重輝星動緯三祝樂登章微末皆呈壽恩光孰與方李憲琦詩曰長樂回花甲南星耀壽觴蟠桃祥已奏茂柏頌初張歡溢文孫綵孝光聖主章此年如此慶千古孰相方李義獻詩曰蟠桃東海種景祿北宸觴升日延祥大需雲飾喜張慶臻千一會歌續四重章韋布臣陪讌恩波不可方李義說詩曰慈宮回寶甲稱壽聖人觴离日斑衣暎需雲錦席張大東千乘養新樂九如章達孝推餘慶恩波浹萬方李命重詩曰日吉邦休疊元良助壽觴需雲牙笏映仙樂錦筵張萊服添新繡草心藹寶章盛恩臣亦與推以曁遐方李宜重詩曰慈宮回甲日聖上奉深觴猥廁嵩呼列昵瞻綵舞張華封三祝語天保九如章四百年初慶歡聲匝八方李好永詩曰晨啓金鑾駕春添長樂觴芳徽齊任娰法宴列金張盻蠁膺遐福揄揚備顯章瑤桃千歲實今日自西方宋致來詩曰九如周雅頌三祝魯宮觴有象星初耀無聲樂更張邦休瞻寶甲慈德鏤瑤章同日文孫誕雷歡匝萬方李鍾翼詩曰寶甲長垂籙昌辰敬奉觴迓休仙樂奏祈壽法筵張摯德符千古萊衣映九章神孫重毓慶天眷啓東方朴絅壽詩曰舊甲徵華渚申休萬壽觴需雲賓禮簡湛露頌筵張喜氣瞻衣尺宸誠溢樂章自今傳盛事彤管曜東方兪杞柱詩曰壽堂華席祝禧閣甲回觴靈樹春階匝蟠桃夏宴張後先均飾慶蹈舞迭賡章法樂萊衣曲宸誠格萬方沈墨石詩曰寶甲流虹節盈盈萬壽觴祝岡歌頌溢飾喜管絃張离彩隨雲日萊衣耀冕章童年猶蹈舞休道不知方諸臣兪彦鎬詩曰寶甲回長樂君王北斗觴堂開和氣溢筵擁霱雲張觀華留新譜生民奏舊章渚虹仍篤慶鴻籙永東方蔡濟恭詩曰發祥英廟世丁卯有餘觴慈甲今年値宮筵是日張桃盤三獻祝萊服九爲章抱得文孫笑躬親敎義方金履素詩曰北闕華筵敞南山入壽觴高穹垂保佑盛事備鋪張洞屬承歡意昭回侑樂章文孫同拜跪熙運啓東方金憙詩曰此日是何日至尊奉壽觴賀騰千歲祝情見八音張允矣無前慶猗歟志喜章文孫同誕節綿籙啓東方李秉模詩曰萬八春爲酒崇之寶甲觴宸心無際極慈德戒鋪張少海符虹節斑衣仰鳳章更呈人瑞數川至慶云方李命植詩曰萱宮星屆甲楓陛斗斟觴盤供瑤桃熟筵當壽曜張孝隆千乘養歡溢九如章聖節仍添慶重輪頌四方沈頤之詩曰聖人觀華後萬壽又稱觴离彩流虹竝桃盤法燕張箕疇一曰福周頌九如章整理臣徒忝歡欣孰與方閔鍾顯詩曰周甲虹流節躋堂燕喜觴祥雲丹闕擁晴旭翠簾張薄海如岡祝初筵旣醉章尺衣龍衮襯磐石奠東方徐有防詩曰慈宮回寶甲長樂進金觴屈指玆辰屆伸誠盛讌張禮容嫺貳極嘏祝粲宸章八域皆興孝猗歟孰比方李時秀詩曰吾王愛此日重奉洛南觴慶運相符合閎休正鋪張蠲賙恩至渥謙挹德彌章拜舞文孫侍聲光被海方趙心泰詩曰華渚流虹彩宮中稱兕觴慈庥寰宇廣謙挹物儀張忠養仍千乘斑衣是九章文孫司日慶於萬祝東方徐有大詩曰華城設宴後今日又稱觴添屋靈籌永懸軒廣樂張离輝增寶籙萊曲播宸章整理臣何幸珍盤捧尙方徐龍輔詩曰萬年基是甲南斗耀華觴慶篤离重叶儀多物亦張廣恩示慈德演樂綴宸章頂笏齊呼祝歡聲共四方李晩秀詩曰六旬一歲慶萬八千年觴漢樂重重奏周筵秩秩張离光符月日聖孝見文章旣醉與天保歡情不足方尹行恁詩曰整理諸臣列菲才愧濫觴縟儀欣際會慈德幸揄張閭巷推恩詔杯尊識喜章六旬回又萬長得駐年方李始源詩曰暄春陪華駕慶日獻宮觴花甲璇籌永萱暉法讌張衿裳光舜孝笙磬奏堯章虹瑞符靑邸休祥普八方金近淳詩曰慈齡回瑞甲宸孝溢金觴太母春暉永文孫綵袖張竝逢千載會齊頌九如章與宴臣榮極賡歌竊自方李潞秀詩曰八域同歡日萬年從此觴嵩呼千竝集仙樂九霄張文母流虹節詩人旣醉章賤臣陪慶會洪渥答無方具膺詩曰萬八千門闢至尊奉壽觴繡裳垂彩煥雲幄與韶張拜跪隨衣尺歌謠叶樂章瑤桃思欲獻岡祝匝東方沈煥之詩曰新豐初設席長樂更稱觴慶節躔星返慈功籀冊張山河垂寶命絲竹被宸章作頌推詞苑微才愧大方徐浩修詩曰六紀虹流節君王奉壽觴瑤桃千歲結仙樂九韶張環海敷箕福如岡頌魯章文孫承篤慶天眷受多方鄭大容詩曰千乘養深愛衮衣稱壽觴依辰瑞甲環永夕雲韶張萱砌鎭長煦婺躔悠久章聖孫晬又卽天篤棐東方金勉柱詩曰盈庭同善頌萬歲奉華觴虹渚嘉庥集龍樓縟禮張篇聯元晦祝樂闋魯宮章舞席文孫跪手擎却老方南公轍詩曰卯年符壽母回甲復呈觴豫大存深戒情文卽畢張繼明瞻日表同慶和雲章鄕飮爲敦本膠庠敎有方徐有榘詩曰華渚回瑞甲長樂上瑤觴花影分班簇山呼匝地張多儀千乘養度曲九如章率普涵慈化歡聲溢四方黃昇源詩曰宗國肇鴻慶宮筵奉壽觴祗緣謙德順未準賀儀張華祝騰輿頌宸誠奏樂章銅闈虹渚叶休運啓東方林濟遠詩曰是年仍是日百祿湊宮觴準海宸誠篤呼嵩縟禮張月重宜善頌天保又新章蠲恤推慈化恩綸聳四方李勉兢詩曰寶齡周室頌睿孝漢宮觴六紀慈恩普千秋慶禮張柏如騰衆祝桃獻誦宸章拜舞文孫嶷班衣進尙方兪漢寧詩曰歲甲虹流節婺輝耀壽觴三呼宸孝切六慶法筵張萊舞娛丹扆華謠頌寶章爭瞻坤德厚風草偃東方李儒敬詩曰瑤桃花一甲長樂共稱觴彩服元良侍仙韶法宴張華封三祝語天保九如章歌詠吾王孝歡情協萬方李亨元詩曰千一今辰慶至尊捧玉觴山龍萊服暎庭鳳舜韶張瑞莢臨華渚蟠桃熟建章尺衣同拜祝於萬祚東方申獻朝詩曰千秋曠此事文子陪華觴祈命邦休荐承歡縟禮張篤生周室慶燕善魯宮章是日宣慈德恩綸曁四方金啓洛詩曰縟禮稀前牒至尊奉壽觴瑞暉堯曆永和氣舜韶張慶疊虹流節頌騰天保章尺衣隨拜跪磐泰我東方李儒慶詩曰止慈兼止孝千乘爲親觴虹渚同時慶雲韶竟夕張恩波流海宇昭漢動文章周任岡陵壽奇祥倘比方李羽晉詩曰星回華渚甲春溢漢宮觴天地盈歡忭軒墀盛供張禮尊千乘養謠獻九如章是日無疆慶重輪耀一方蔡弘遠詩曰尺衣隨衮服恭獻甲年觴壽福從天錫簫韶拂曙張宮筵物其旨宸什煥乎章廣慶因今日仁風扇四方李肇源詩曰今年何莫慶花甲最玆觴懿德齡俱邵謙光賀不張封騰三祝語歌播九如章春色瑤桃醉新呈却老方金熙朝詩曰芝曆重回甲萱闈七獻觴民歌慈惠遍賓醉法筵張華祝於千歲萊衣卽九章靑宮同日慶天又眷東方鄭尙愚詩曰慈宮回聖節萊服奉春觴日月光周甲乾坤響廣張華封三祝後姬頌九如章吉慶由宸孝歡謠溢海方趙台榮詩曰觀華千年會呼嵩六月觴蹌蹌蔥珮集秩秩錦筵張景籙歌天保諧音奏大章尺衣隨盡衮長樂我東方吳泰曾詩曰寶甲稱元慶宸誠泛壽觴鳳韶殷地合鸞帳入雲張天氣呈新霽朝儀協舊章承歡長此日獻彩尙衣方李勉昇詩曰虹流符瑞甲岡祝薦瑤觴謙抑逾光大儀文不盛張尺衣供彩舞仙樂綴宸章何處非慈德餘庥粒四方尹光普詩曰花甲流虹節萱宮獻壽觴含飴綿籙永進幣縟儀張華祝騰輿頌萊衣奏樂章猗歟初有慶慈德遍東方崔獻重詩曰聖母回星甲君王奉玉觴貳宮同日慶千載此筵張華祝殷虹渚萊衣煥鳳章年豐知孝感歌頌溢東方韓用鐸詩曰寶紀周璇斗萱華泛玉觴慶辰徵積累慈惠頌鋪張萬歲仙嵩峙重光瑞日章天休孚聖孝壽域化無方嚴耆詩曰寶甲虹流節宸樓燕喜觴簪花珠冕拜舞綵尺衣章華祝三呼動舜韶九奏章萬年同此日歌頌溢東方金羲淳詩曰長樂重回甲吾君萬壽觴星輝令節叶嵩祝縟儀張海屋添千曆萊衣繡九章慈恩環宇遍震孝頌無方洪秀晩詩曰璇杓回瑞甲岡祝泛瑤觴華渚奇祥叶長秋縟禮張衣斑隆聖孝播樂煥宸章慈惠霑區域歡聲匝四方張至顯詩曰是年又今日萬壽太和觴華渚休祥疊楓宸燕喜張永言千乘養爭頌九如章錫類恩光侈歡雷動四方申大尹詩曰慈宮回誕甲北斗酌爲觴且喜神孫抱猶謙廣樂張萊衣仰聖孝管譜頌宸章鵷列呼嵩地歡聲遍四方趙德潤詩曰南極重光歲重宸愛日觴萊衣千乘養宮筵五雲張擧以山呼響侑應海潤章華封宜善頌壽域又東方鄭好仁詩曰天休回寶甲虹節進瑤觴愛日宸誠篤需雲法宴張岡陵騰頌祝星海播謠章慈惠覃烝庶歡聲洽四方金持默詩曰瑞輝初耀衮瓊液已盈觴濟濟賓簪盍蹌蹌鳳翼張兩宮同誕日九樂卽宸章萬歲瞻周甲歡娛與四方具庠詩曰長樂周虹節盛宴奉玉觴日升歌頌作風動管絃張星海重光會奎雲飾慶章聖人能盡孝千乘養無方徐有臣詩曰花甲慈宮慶至尊奉壽觴縟儀同忭祝喜事極鋪張酳酒霑殊渥賡歌愧拙章聖人膺茀祿天地益無方安春君詩曰虹流回寶甲萬壽拜稱觴海屋花籌獻宮庭瑞樂張元良隨舞綵聖孝溢歌章華祝均朝野慈恩被四方安昌君燝詩曰老星南極在來照誕辰觴濟濟群僚賀瀜瀜廣樂張華封三祝悃周宴九如章兩慶同今日天心護八方鄭存中詩曰文母壽回甲聖王孝稱觴賀庭均醉飽慈旨誠誇張匝域歌天保被絃和大章傳家仁孝慶壽考綿東方申光履詩曰宮曉迎南極海壽共泛觴嵩三姬祝遍箕五魯筵張仙管翻新曲萊衣繡九章順心光聖孝惠化普東方鄭益祚詩曰景駐長春殿籌添少海觴鉤鈐天瑞應簪珮賀筵張蔀屋恩波囿萊衣愛日章年年稱是慶齊祝我東方權恢詩曰舊甲河淸會玆辰酌斗觴華封嵩祝返宮宴縟儀張綵舞愉長樂工歌協大章神孫偕繞膝岡壽獻仙方閔昌爀詩曰甲回崇寶冊辰屆奉瑤觴萬姓悉恩被千官御宴張縟儀昭儉德瓊寶煥宸章此日臣多感華京緬一方李周顯詩曰慈宮回舊甲南極暎深觴紫禁初筵設彤庭廣樂張嵩呼爭獻賀華祝已成章六慶罔非孝歡聲匝四方鄭㝡成詩曰京室播徽範彤庭奉壽觴周星華渚叶湛露秩筵張萬八門宜號四重頌有章於千基是日歡溢海東方閔師宣詩曰海東維卯歲斗北誕辰觴貳邸懸弧竝三朝舞綵張孝隆千乘養歌獻九如章聖德承謙挹慈恩自八方李敬心詩曰沙麓回花甲岡陵奉玉觴賀儀鑾佩引愉色綵衣張月恒周詩頌星輝漢樂章慈天開壽域蹈舞匝東方李翊模詩曰已隆千乘養申祝聖人觴觀華春回蹕如恒月就張生禖同鶴禁衣綵卽龍章慈惠均霑渥何由報答方沈鎜詩曰千乘吾王國三呼聖節觴惠推群庶飽懽溢內筵張北斗增休彩南陵頌舊章祥虹庚乙運今日最東方沈達漢詩曰此歲逢今日君王稱玉觴婉容天象霽和氣法筵張三壽均輿頌九如是樂章群生瞻寶婺興孝我東方沈基泰詩曰聖孝光千古衣斑復奉觴虹樞花甲屆鍾鼓慶辰張离瑞奉昌會婺輝煥寶章年年長此樂歌頌匝輿方尹行頤詩曰瑞甲環堯曆華筵奉漢觴曠千休運屆呼萬縟儀張日朗重輪象雲回數疊章年年長此樂和氣遍東方朴齊家詩曰鳳曆延皇覽龍顔暎壽觴天人俱悅豫禮樂備鋪張賜米新恩澤簪花舊典章元孫同日慶開繼兆東方崔光泰詩曰五福歸皇極親擎壽母觴需雲峨弁集离日綵筵張餘慶知誰賜徽音爛有章賙飢兼及老養志又多方申鳳朝詩曰鳳曆環休運龍樓奉壽觴祈天宸孝格愛日盛筵張華祝登三祉萊衣繡九章每年長此樂寶婺耀東方權晙詩曰是年堯華祝今日漢宮觴王母瑤桃獻文孫彩舞張河淸千載頌天保九如章與宴群工喜知應共四方趙萬元詩曰宮門開萬八宸孝奉豳觴慶節天休至需雲法宴張華騰三祝頌周錫九如章御酒蟠桃熟長春不老方曺錫中詩曰嘉會今年慶深誠此日觴賀儀星弁肅和氣綺花張一祝三千歲九如第六章尺衣呈綵舞祥曜出南方柳遠鳴詩曰千載逢今日三呼稱彼觴南山壽齊祝北闕宴初張天保周詩頌星輝漢樂章無疆於萬慶蹈舞匝東方申絢詩曰慶辰回甲子奉壽太平觴濟濟千官賀融融九樂張婉婾孚聖孝燕喜溢宸章迄用無疆籙重歌動四方宋冕載詩曰慈覆仁天大萊衣奉玉觴邦休稀慶湊仙樂賀筵張山壽騰周頌星輝續漢章揚徽光聖孝蹈舞我東方姜浚欽詩曰壽曜朝丹壼流虹飮彩觴歡欣千古盛儀軌一時張慈覆騰輿誦重輪綴樂章瑤池桃欲熟何待養生方黃基天詩曰山呼一千歲東海以爲觴元子尺衣侍至尊綵舞張滿庭宣內饌大樂奏新章不盡旃蒙甲天休申命方李東萬詩曰可愛非今日爭斟北斗觴九重祥靄合萬八錦茵張沖挹承慈志情文率舊章离明同晬節極宿耀東方具得魯詩曰萬年逢瑞甲三壽奉瑤觴和氣臣隣會德音鍾鼓張流虹開地籙寶婺爛天章長樂推餘慶仁風動四方金熙周詩曰大酌東溟水長稱聖母觴萬年今日似六月此筵張衣備斑斕彩歌貽燕翼章王仁推老老普施壽民方李英發詩曰乾坤入壽域日月泛宮觴有國今年慶初筵盛禮張星重登漢頌樂奏繼堯章聖孝維民則推仁達四方金處巖詩曰洛南春護駕當日有留觴八甲靈庥篤千門法讌張岡陔膺魯壽雲漢叶堯章衣尺同斯慶含仁樂萬方具允明詩曰慈宮周甲日文子祝岡觴濟濟千官賀洋洋九譜張戲斑趨冕服被管導雲章齊頌無前慶賡歌遍四方徐有隣詩曰萱宮花甲日獻賀且稱觴聖子萊衣見文孫綵舞張膳羞羅海陸歌頌秩聲章萬姓蒙慈德于周任姒方李敏輔詩曰御膝靑宮綵慈筵寶甲觴賀從稱慶疊讌倣進豐張龜鶴呈奇瑞臺萊有古章永言千乘養天湊導祥方趙瑍詩曰泰運回虹渚彤闈萬壽觴慈功參覆載休慶賁鋪張日吉華封祝星輝漢樂章承懽宸孝篤和氣溢東方邊得讓詩曰瑞歲先休繼萱宮奉斗觴報隆千乘養喜溢九筵張周叶文孫慶魯騰壽母章老臣覩盛事慈惠遍東方尹蓍東詩曰慈壼重回甲君王萬壽觴离祥同日賀需宴自天張嵩祝騰長樂宸詞振大章願言綿此慶千億我東方李聖圭詩曰星回先甲慶北斗奉慈觴恒月鵷班頌需雲鳳幄張弧辰偕鶴禁萊舞爛龍章嵩祝賡歌地歡雷響四方金尙集詩曰長樂星回甲吾王奉壽觴慈心謙德秉睿孝縟儀張華祝騰新頌邦休曠舊章重輪同此日篤慶我東方申思運詩曰寶甲周華渚慈宮獻壽觴奉箋簪珮合催讌管絲張曾養今千乘萊衣又九章文孫同誕日於萬慶東方韓光綮詩曰慈德天申祐先膺賀甲觴北宸春日愛南極瑞輝張恩洽堯樽醉榮賡舜殿章四重歌是節慶至若川方李得臣詩曰百祥緜寶籙千乘捧金觴北斗南山祝勻天廣樂張宮萱長駐景衣尺爛成章醉飽迺賡載呈豐待實方具㢞詩曰瑞莢堯階日周廻北斗觴應知萬歲祝始自甲筵張爭醉覃恩酒咸賡飾喜章四重餘慶大衣尺頌多方李致中詩曰先甲回祥曆含飴萬壽觴魯宮燕喜祝漢殿鳳歌張華綍揚慈惠斑衣爛黼章猗歟吾國慶前史孰能方李在學詩曰華渚星回甲周宮斗作觴百祥今歲湊三祝此筵張符慶瞻离曜承歡仰黼章衆民歌惠澤於萬我東方李祖源詩曰禁扃開萬八朝日捧瑤觴吉慶欣滋至情文覩畢張桃盤凝聖孝萊舞按宸章衣尺偕鷄曉雷懽動四方尹謐詩曰花甲回長樂吾王稱壽觴萱帷和煦永楓陛盛儀張岡祝歌千歲萊衣尙九章猗歟興孝化奚啻及多方李鎭翼詩曰萱春回寶甲眉壽介瑤觴節與流虹値筵因舞綵張泰磐千載運雲漢九如章聖孝推慈化同歡及萬方洪周萬詩曰東海千年實南山萬壽觴嘉肴陳水陸勝席列金張愛日周花甲登陔仰寶章元良同綵舞盛事冠箕方崔夢嵒詩曰星回虹渚夕日永南山觴獻賀斑衣舞飾歡仙樂張祥颷浮寶殿聖孝溢璇章慶會今親見抃鰲同萬方呂善亨詩曰重卯光宸孝嵩齊北斗觴寶慈唐日照長樂漢儀張辰疊离明慶詩騰燕翼章太平生老久華祝匝東方蔡廷夏詩曰萬年長樂宴休慶溢爲觴箕福如雲祝萊衣是日張初筵知飾喜餘渥許賡章盛事皆新瑞丹綸動四方曺允亨詩曰瑞甲蓂暉永南山對壽觴群情思賁飾慈德戒鋪張綵覩文孫舞歌騰雲漢章萬年今日始達孝養無方李邦榮詩曰文孫陪壽母和氣泛華觴花甲同時慶桑弧是日張岡陵周殿頌燕喜魯宮章茀祿紛來集邦休忭四方金翊休詩曰海東籌似屋宸北斗爲觴邦慶今年最宮筵是日張孝隆千乘養歌播九如章壽域人呈瑞慈天覆四方鄭煥猷詩曰天休垂吉慶睿孝藹深誠率土華封祝彤庭廣樂張尺衣仍彩舞宸藻暎雲章更待呈豐日謳歌動四方趙尙鎭詩曰天星周瑞甲長樂奉瑤觴桃獻群謠競箾成率舞張設弧同鶴禁衣彩燦龍章錫類承慈化仁聲準四方蔡弘履詩曰寶曆無前慶年年稱此觴重輪相煥赫長樂正開張花甲騰三祝萊衣爛九章虹流同是日天意眷東方李普溫詩曰靈春回瑞甲長樂奉瑤觴養志斑衣侍呼嵩盛宴張漢歌四重慶周頌九如章萬億斯年祝天休眷一方閔台爀詩曰寶籌回瑞甲嵩祝上瑤觴聖孝承慈德縟儀戒盛張廣恩咸萬姓法譜賁三章貳極懸弧竝歡同海一方李鼎運詩曰花甲兼虹渚君王自洗觴宮臨南極耀天眷震維張法樂雲霄響斑衣日月章猗歟千乘養左右致無方李祖承詩曰瑞虹回華渚崇斗暎霞觴慶發陰功積歡騰縟禮張揚徽陳玉冊飾喜煥瓊章繞膝添衣尺餘庥又四方洪聖淵詩曰旃蒙回寶甲慶節奉瑤觴庭獻三千祝筵臨萬八張慈恩覃海域宸孝藹雲章華渚同符瑞於休頌四方宋鍈詩曰花甲重回節萊衣萬壽觴山呼雙闕合天樂內筵張孝邁周三覲祥符漢四章每年今日祝休命眷東方金履禧詩曰天回花甲日長樂萬年觴紫極斑衣暎靑宮舞袖張承歡餘華祝志喜煥奎章同慶群工醉恩光遍四方白師謹詩曰長樂重回甲佳辰其獻觴宸誠將順美慈德若爲張在野華人祝瞻天婺彩章願言於萬歲聖孝養無方李義弼詩曰文母延休日周王祝慶觴乃知慈德報爭仰賀儀張海屋添花瑞尺衣舞綵章猗歟聖人孝養志自無方李敬一詩曰寶甲回今歲彤闈獻壽觴慶符重海潤歡賁賀筵張慈惠霑區域宸誠聽樂章臣民齊攢手南極耀東方兪彦脩詩曰元子流虹節慈宮寶甲觴天心偏眷佑縟禮合鋪張淑氣瀜三祝祥曦轉九章吾東萬年慶遐福自今方姜垣詩曰慈宮回瑞甲萬壽賀稱觴繞斗河淸會呼嵩宴樂張風雲祥氣動日月寶輝章聖孝推同慶歡聲遍四方權之彦詩曰岡陵於萬祝聖孝溢華觴飴帶需雲設弧仍綵舞張盛休稀遄牒嘉頌匝新章永夕爭鰲抃懽聲動四方趙武範詩曰天返寶慈甲林鍾獻壽觴鶴儲蓂葉共兔藥歲華張北極瞻萊服南風播舜章需雲成喜雨更軫濟民方盧允中詩曰瑞甲回長樂吾王奉壽觴尺衣當席侍宸藻入絃張洋溢華封祝升恒天保章慈恩均覆燾蹈舞我東方柳匡國詩曰天晴鰲抃席親奉虹流觴盛節千簪盍歡情萬袖張萱堂壽星耀萊彩衮袍章願訪赤松子益求延歲方李冕膺詩曰長樂周華甲重宸奉壽觴廣恩隆孝錫志慶縟儀張極曜通龍苑萱暉繞繡章文孫同聖節歡祝匝東方姜彝正詩曰太歲於千慶今辰祝萬觴聖人隆孝養玆事稱鋪張廷獻齊嵩賀工歌倬漢章离明增喜色磐泰奠東方金履翼詩曰尊爲聖子母壽獻北辰觴花樹慈恩遍彤庭大樂張重光符漢慶綿瓞叶周章微悃偏深祝賡歌海一方李益運詩曰萱宮回寶甲萊服捧華觴虹渚時相叶雲韶日以張孝專千乘養頌播九如章衣尺陪文母姬周可上方韓光近詩曰慶堂回瑞甲彩扆奉瓊觴恒月鵷班祝需雲鳳幄張令辰符電夢睿孝煥奎章華綍揚慈德歡雷響四方李太亨詩曰華渚星回甲椒宮壽獻觴瑤徽歌竊窕玉冊頌鋪張曾養殫千乘萊嬉煥九章文孫同慶日天眷篤東方林道浩詩曰壽母仍元子天顔喜奉觴千官樽爼設雙闕管絃張頌獻堯三祝歌申漢四章更聞哺粟惠老幼及遐方鄭履玉詩曰花甲慈宮宴至尊奉壽觴邦家玆慶始閶闔縟儀張頌溢華封祝詩賡天保章星輝同是日茀祿永東方鄭東愼詩曰堯蓂回瑞甲漢殿奉瑤觴綿萬洪休篤呼三法讌張尺衣瞻睿質仙樂叶宸章歲歲如今慶歡聲動四方權裕詩曰文母回花甲萊衣奉壽觴格天宸孝篤愛日縟儀張德意推賓席懽聲溢樂章傳心有元子就養學無方李東馨詩曰未聞任姒德花甲慶稱觴靑海眞稀有彤編合鋪張萊衣攀繡綿華祝溢雲章螻蟻咸霑醉謠歌播四方朴宗甲詩曰渚虹千一會花甲九重觴覆燾慈徽永情文縟禮張飾歡流豈弟推孝遂平章慶節同輝潤謠歌匝四方吳載紹詩曰長樂天周甲重宸斗挹觴孝深宮日駐慶飾法筵張鵷鷺騰嵩祝簫韶見漢章況玆虹電節衣尺長尙方李枰詩曰天地無疆祝岡陵壽母觴重輪同日暎周甲需雲張喜溢呼千歲歡騰繞九章我東於萬慶孰與比而方尹行元詩曰瑞蓂回慶日聖孝介眉觴寶座愉容滿尺衣彩舞張花籌添海屋萱草映雲章恩曁含生重歡聲匝四方尹東晩詩曰千秋回寶甲宸極奉瑤觴星海休祥集岡陵賀宴張頌騰觀華日樂播舞班章壽域隆恩遍懽呼動四方李喆模詩曰聖母千秋節文孫初度觴殿宮四世倂堂陛九筵張樂奏昇平曲詩頒雲漢章國朝創覩慶盛事耀東方李昌漢詩曰籌海應盈屋呼嵩迭獻觴賀班隨日轉慶樂入雲張錦悅倚重設斑衣爛九章散捐含哺共天霈溢東方尹弼秉詩曰千秋花甲宴萬壽紫霞觴聖孝元無匱慈恩實廣張尺衣添手線寸草入宸章二慶同今日歡聲動四方徐瀅修詩曰六旬回瑞甲千乘奉瑤觴垂綍慈恩遍娛賓法讌張荐休綿寶曆志喜頌宸章海屋無疆祝洋洋溢四方李師濂詩曰是年于是日於萬泛霞觴海屋齊天永雲韶與夕張慈恩敷化域宸孝煥奎章繞膝干衣舞沖齡際敎方朴聖泰詩曰寶甲重回慶山呼萬壽觴恩酺同日醉仙樂九霄張孝準周三問祥符漢四章仁推觀華後慈德遍東方李敬五詩曰四百年初慶吾王奉壽觴普懽跛躄起高讌管絃張寶甲符重潤斑衣頌五章滿庭荷錫類萬歲祝東方兪漢謨詩曰萱暉回瑞甲極曜映瑤觴王母仙桃獻文孫綵舞張慈心存儉德宸孝擧彝章長樂千春頌繡綵進尙方金載翼詩曰千春回瑞甲南極奉瑤觴舞綵純誠篤頒花盛禮張海重同慶節嵩祝率彝章八域歌慈德如川茂祉方李文會詩曰華虹回舊甲長樂喜擎觴丹陛嵩呼溢靑宮綵舞張慈恩民飽德宸孝樂成章是日稱餘慶重光頌萬方朴基正詩曰慈宮周寶甲丹扆祝堯觴景祿由誠孝仁天是主張重輝歌倂奏萬歲樂成章斂福歸宸極嵩呼聳四方金孝建詩曰環東騰壽祝斗北薦瑤觴邦慶玆辰大宮筵永夕張重光承綵服聖孝藹瓊章金母蟠桃樹開花海一方朴宗來詩曰天上星回甲宮中斗作觴慈齡躋壽考聖孝極鋪張飽德同簪珮揚徽賁憲章含飴添慶喜此日最東方洪彦喆詩曰聖節回慈甲吾王奉壽觴呼嵩千歲祝登陛九筵張慶日曾虹瑞神孫又鳳章無疆於萬億天意眷東方李庚運詩曰天降一人慶虹流獻玉觴蟠桃上林熟仙樂廣庭張花甲膺三壽萊衣襯九章元良同聖節歡溢我東方李殷模詩曰寶曆回花甲君王奉壽觴虹流令節又海潤頌聲張淑氣凝長樂祥颷叶大章微臣叨盛際慈化遍東方柳匡天詩曰瑞旭昇長樂文孫奉玉觴慶隨花甲湊頌入管絃張虹渚千淸運奎垣百祿章瑤排新結子華祝匝東方成種仁詩曰宮闈回瑞甲岡祝奉瑤觴天意爲朝霽賓筵以夕張衍祥同震索揄喜燦雲章輿頌徵於萬洋洋降福方李東稷詩曰慈顔承婉色千一是年觴花甲蟠桃熟萊歌廣樂張需雲恩共被愛日孝彌章且喜門弧設重离慶與方宋民載詩曰志養隆千乘禮行進七觴盛儀眞曠越宸翰更鋪張萬朶傳花勝九成動樂章推恩覃域內和氣藹東方尹得孚詩曰無前此日慶綵舞瓊桃觴貳極瑤輝竝九天仙樂張覃仁開壽域識喜煥宸章蹈抃諸臣賀熙熙共八方李祉永詩曰至尊奉壽母是日親稱觴宮殿仙韶動山龍綵舞張呼三騰燕賀如九頌周章又屬流虹節重光慶四方李相璜詩曰千秋回聖節萬壽稱深觴岡祝鵷行肅庭儀鳳舞張周旋瞻尺扆傳玩奉雲章斂福仍敷錫慈恩被四方崔守魯詩曰寶甲回華渚瑤桃奉玉觴婉容花樹會和氣錦筵張華祝騰前陞萊歌叶大章文孫同是日睿智已知方權坪詩曰養之千乘國壽以九霞觴花甲春暉永衮衣慈綿張殊恩推海域盛孝藹宸章貽厥虹流渚謳謠更四方吳泰賢詩曰寶甲千年慶仙桃映壽觴揚徽瑤牒煥飾喜綺筵張極曜垂重潤萊衣褧九章呈豐知有日承志養無方丁若鏞詩曰鳳曆慈天紀虹流聖節觴文孫同日慶軒樂九霄張瑞靄浮長樂需雲溢建章恩綸敷浩蕩華祝滿東方任希存詩曰百祿昌而熾金宮是日觴宸誠兼喜懼盛事合鋪張天保周人頌星輝漢樂章蟠桃春正熟延壽有新方成德雨詩曰千乘奉隆養今年況此觴宸誠何限極慈戒或皇張華祝同群老萊衣仰九章文孫亦是日於萬我東方李義綱詩曰靈春周瑞甲長樂奉瓊觴南極祥光繞前星彩舞張慶回千歲節詩頌九如章錫類承慈化歡聲動四方許晊詩曰天地太和氣殿宮千壽觴婉愉宸孝篤豐嶷德儀張吉日符虹節倬雲擎寶章如臣衷悃祝於萬我東方申禹相詩曰鳳曆慈宮甲龍樓聖子觴离輝時更朗靈樹葉新張光焰增南極賡歌溢總章由來堯舜孝爲養自無方上曰御製詩及諸臣賡韻令監印所印進可也仍命退諸臣以次退出